1. **ROMÂNIA**
2. **JUDEŢUL BRAŞOV**
3. **CONSILIUL LOCAL AL COMUNEI CAŢA**
4. **HOTĂRÂREA NR. 3/21.01.2019**

*privind stabilirea impozitelor și taxelor locale pentru anul 2019, la nivelul Comunei Cața*

Consiliul Local al Comunei Caţa întrunit în şedinţă ordinară din data de 21.01.2019,

Analizând:

- referatul de specialitate cu nr. 5078/06.12.2018 a doamnei Csinta Ilena de la Compartimentul contabilitate, impozite și taxe;

- expunerea de motive a primarului Comunei Cața înregistrată cu nr. 55/07.01.2019,

Conform avizelor comisiilor de specialitate ale Consiliului Local al Comunei Caţa,

Având în vedere:

- prevederile art. 491 alin. (1) din Legea nr. 227/2015 privind Codul Fiscal, cu modificările și completările ulterioare, care prevede faptul că, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la 30 aprilie ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administraiei Publice

- că potrivit datelor publicate pe site-ul Ministerului Finanțelor *”Pentru indexarea impozitelor și taxelor locale aferente anului 2019, consiliile locale vor utiliza rata inflației de 1,34%”*,

Luând în considerare necesitatea finanţării cheltuielilor publice locale, respectiv condiţiile specifice Comunei Cața,

Ținând cont de dispozițiile:

* art. 5 alin. (1) și (2), art. 20 alin. (1) lit. b) şi art. 30 din Legea nr. 273/2006 privind finanţele publice locale,
* Titlului IX – Impozite şi taxe locale din Legea nr. 227/2015 privind Codul Fiscal,
* Legii nr. 207/2015 privind Codul de procedură fiscal,
* Hotărârea Consiliului Local al Comunei Cața nr. 2/2018 privind stabilirea impozitelor și taxelor locale pentru anul 2018,

În temeiul art. 36 alin. (2) lit. b) și alin. 4 lit. c) din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

**Art. 1** (1) Impozitele și taxele locale, precum și taxele speciale, pe anul 2019, sunt cele prevăzute în prezenta hotărâre și în anexa 1, care face parte integrantă din prezenta hotărâre.

(2) Nivelurile impozitelor, taxelor locale şi amenzilor, sunt cele prevăzute în tabloul cuprizând impozitele și taxele locale pentru anul 2019, constituind anexa nr. 1 la prezenta hotărîre. Nivelul impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, precum și limitele amenzilor care se fac venit la bugetul local, au fost indexate cu rata inflației de 1,34%.

(3) La stabilirea impozitelor se va ține seama de rangul localităților și încadrarea clădirilor pe zone așa cum acestea sunt prevăzute în anexa 1 la prezenta hotărâre.

**Impozitul pe clădiri și taxa pe clădiri**

**Art. 2** (1) (a) Orice persoană care are în proprietate o clădire situată în România datorează anual impozit pentru acea clădire, exceptând cazul în care în prezenta hotărâre se prevede diferit.

(b) Pentru clădirile proprietate publică sau privată a statului ori a unităţii administrativ - teritoriale, concesionate, închiriate, date în administrare ori în folosinţă, după caz, oricăror entităţi, altele decât cele de drept public, se stabileşte taxa pe clădiri, care reprezintă sarcina fiscală a concesionarilor, locatarilor, titularilor dreptului de administrare sau de folosinţă, după caz, în condiţii similare impozitului pe clădiri. În cazul transmiterii ulterioare altor entităţi a dreptului de concesiune, închiriere, administrare sau folosinţă asupra clădirii, taxa se datorează de persoana care are relaţia contractuală cu persoana de drept public.

(2) Pentru clădirile rezindențiale și clădirile-anexă, aflate în proprietatea persoanelor fizice, impozitul pe clădiri se calculează prin aplicarea unei cote de 0.1% asupra valorii impozabile a clădirii.

(3) Pentru clădirile nerezindențiale aflate în proprietatea persoanelor fizice, impozitul pe clădiri se calculează prin aplicarea unei cote de 1% asupra valorii care poate fi:

- valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referință, depus la organul fiscal local până la primul termen de plată din anul de referință;

- valoarea finală a lucrărilor de construcții, în cazul clădirilor noi, construite în ultimii 5 ani anteriori anului de referință;

- valoarea clădirilor care rezultă din actul prin care se transferă dreptul de proprietate, în cazul clădirilor dobândite în ultimii 5 ani anteriori anului de referință.

În cazul în care valoarea clădirii nu poate fi calculată conform prevederilor de la lit. c) de mai sus, impozitul se calculează prin aplicarea cotei de 2% asupra valorii impozabile determinate conform art. 457 din Legea nr. 227/2015 privind Codul fiscal.

(4) Pentru clădirile nerezindențiale aflate în proprietatea persoanelor fizice, utilizate pentru activități din domeniul agricol, impozitul pe clădiri se calculează prin aplicarea unei cote de 0.4% asupra valorii impozabile a clădirii.

(5) Pentru clădirile rezidențiale aflate în proprietatea sau deținute de persoanele juridice, impozitul/taxa pe clădiri se calculează prin aplicarea cotei de 0.1% asupra valorii impozabile a clădirii.

(6) Pentru clădirile nerezidențiale aflate în proprietatea sau deținute de persoanele juridice, impozitul/taxa pe clădiri se calculează prin aplicarea cotei de 1% asupra valorii impozabile a clădirii.

(7) Pentru clădirile nerezidențiale aflate în proprietatea sau deținute de persoanele juridice, utilizate pentru activități din domeniul agricol, impozitul/taxa pe clădiri se calculează prin aplicarea cotei de 0.4% asupra valorii impozabile a clădirii.

(8) Pentru stabilirea impozitului/taxei pe clădiri, valoarea impozabilă a clădirilor aflate în proprietatea persoanelor juridice este valoarea de la 31 decembrie a anului anterior celui pentru care se datorează impozitul/taxa şi poate fi:

a) ultima valoare impozabilă înregistrată în evidenţele organului fiscal;

b) valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluării;

c) valoarea finală a lucrărilor de construcţii, în cazul clădirilor noi, construite în cursul anului fiscal anterior;

d) valoarea clădirilor care rezultă din actul prin care se transferă dreptul de proprietate, în cazul clădirilor dobândite în cursul anului fiscal anterior;

e) în cazul clădirilor care sunt finanţate în baza unui contract de leasing financiar, valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluării;

f) în cazul clădirilor pentru care se datorează taxa pe clădiri, valoarea înscrisă în contabilitatea proprietarului clădirii şi comunicată concesionarului, locatarului, titularului dreptului de administrare sau de folosinţă, după caz.

(9) În cazul în care proprietarul clădirii nu a actualizat valoarea impozabilă a clădirii în ultimii 3 ani anteriori anului de referinţă, cota impozitului/taxei pe clădiri este 5%.

(10) Impozitul/taxa pe clădiri, scutirile, calculul impozitului/taxei pe clădiri, declararea, dobîndirea, înstrăinarea și modificarea clădirilor, plata impozitului/taxei pe clădiri sunt cele prevăzute în prezenta hotărâre și anexa nr. 1 a acesteia, completate cu dispozițiile art. 455-462 din Legea nr. 227/2015 privind Codul fiscal.

**Impozitul pe teren și taxa pe teren**

**Art. 3** (1) (a) Orice persoană care are în proprietate teren situat în România datorează pentru acesta un impozit anual, exceptând cazurile în care în prezenta hotărîre se prevede altfel.

(b) Pentru terenurile proprietate publică sau privată a statului ori a unităţii administrativ - teritoriale, concesionate, închiriate, date în administrare ori în folosinţă, după caz, oricăror entităţi, altele decât cele de drept public, se stabileşte taxa pe teren, care se datorează de concesionari, locatari, titulari ai dreptului de administrare sau de folosinţă, după caz, în condiţii similare impozitului pe teren. În cazul transmiterii ulterioare altor entităţi a dreptului de concesiune, închiriere, administrare sau folosinţă asupra terenului, taxa se datorează de persoana care are relaţia contractuală cu persoana de drept public.

(2) Impozitul pe teren și taxa pe teren, scutirile, calculul impozitului/taxei pe teren, declararea şi datorarea impozitului şi a taxei pe teren, plata impozitului şi a taxei pe teren sunt cele prevăzute în anexa nr. 1 la prezenta hotărâre completată cu dispozițiile art. 463-467 din Legea nr. 227/2015 privind Codul fiscal.

**Impozitul pe mijloacele de transport**

**Art. 4 (**1) (a) Orice persoană care are în proprietate un mijloc de transport care trebuie înmatriculat/înregistrat în România datorează un impozit anual pentru mijlocul de transport, cu excepţia cazurilor în care în prezenta hotărâre se prevede altfel.

(b) Impozitul pe mijloacele de transport se datorează pe perioada cât mijlocul de transport este înmatriculat sau înregistrat în România.

(2) Impozitul pe mijloacele de transport, scutirile, calculul impozitului, declararea şi datorarea impozitului pe mijloacele de transport, plata impozitului sunt cele prevăzute în anexa 1 la prezenta hotărâre, completată cu dispozițiile art. 468-472 din Legea nr. 227/2015 privind Codul fiscal.

**Taxele pentru eliberarea certificatelor, avizelor și autorizațiilor**

**Art. 5** (1) Se aprobă cuantumul taxelor pentru eliberarea certificatelor, avizelor și a autorizațiilor după cum urmează:

(a) Taxele pentru eliberarea certificatelor de urbanism, a autorizaţiilor de construire şi a altor avize şi autorizaţii:

- taxa pentru avizarea certificatului de urbanism de către primar sau comisia de urbanism (art. 474 alin. (4) din Legea nr. 227/2015 privind Codul fiscal) se stabileşte de consiliul local în sumă de 15.20 lei;

- taxa prevăzută la art. 474 alin. (6) din Legea nr. 227/2015 privind Codul fiscal pentru eliberarea autorizaţiei de construire pentru alte construcţii decât cele menţionate la art. 474 alin. (5) din Legea nr. 227/2015 privind Codul fiscal se stabilește la 1% din valoarea autorizată a lucrărilor de construcţie, inclusiv valoarea instalaţiilor aferente;

- taxa pentru eliberarea autorizaţiei de desfiinţare, totală sau parţială, a unei construcţii (art. 474 alin. (9) din Legea nr. 227/2015 privind Codul fiscal) se stabilește la 0,1% din valoarea impozabilă stabilită pentru determinarea impozitului pe clădiri, aferentă părţii desfiinţate;

- taxa pentru eliberarea autorizaţiei necesare pentru lucrările de organizare de şantier în vederea realizării unei construcţii, care nu sunt incluse în altă autorizaţie de construire (art. 474 alin. (12) din Legea nr. 227/2015 privind Codul fiscal) se stabilește la 3% din valoarea autorizată a lucrărilor de organizare de şantier;

- taxa pentru eliberarea autorizaţiei de amenajare de tabere de corturi, căsuţe sau rulote ori campinguri (art. 474 alin. (13) din Legea nr. 227/2015 privind Codul fiscal) se stabilește la 2% din valoarea autorizată a lucrărilor de construcţie;

- taxa pentru autorizarea amplasării de chioşcuri, containere, tonete, cabine, spaţii de expunere, corpuri şi panouri de afişaj, firme şi reclame situate pe căile şi în spaţiile publice,   
  
  
  
  
  
(art. 474 alin. (14) din Legea nr. 227/2015 privind Codul fiscal) se stabilește la 8.10 lei,pentru fiecare metru pătrat de suprafaţă ocupată de construcţie;

- taxa pentru eliberarea unei autorizaţii privind lucrările de racorduri şi branşamente la reţele publice de apă, canalizare, gaze, termice, energie electrică, telefonie şi televiziune prin cablu (art. 474 alin. (15) din Legea nr. 227/2015 privind Codul fiscal) se stabileşte la 13.17 lei/racord;

- taxa pentru eliberarea certificatului de nomenclatură stradală şi adresă (art. 474 alin. (16) din Legea nr. 227/2015 privind Codul fiscal) se stabileşte la 9.12 lei.

(b) Taxele pentru eliberarea autorizaţiilor pentru desfăşurarea unor activităţi:

- taxa pentru eliberarea autorizaţiilor sanitare de funcţionare (art. 475 alin. (1) din Legea nr. 227/2015 privind Codul fiscal) se stabileşte la 20.26 lei.

- taxele prevăzute la art. 475 alin. (2) din Legea nr. 227/2015 privind Codul fiscal - taxa pentru eliberarea atestatului de producător se stabilește la 20.26 lei, respectiv pentru eliberarea carnetului de comercializare a produselor din sectorul agricol se stabilește la 60.80 lei.

**Taxa pentru folosirea mijloacelor de reclamă şi publicitate**

**Art. 6** (1) Se aprobă cuantumul taxelor pentru folosirea mijloacelor de reclamă şi publicitate

după cum urmează:

(a) Taxa pentru servicii de reclamă şi publicitate se calculează prin aplicarea cotei taxei de 1% la valoarea serviciilor de reclamă şi publicitate.

(b) Valoarea taxei pentru afişaj în scop de reclamă şi publicitate se calculează anual prin înmulţirea numărului de metri pătraţi sau a fracţiunii de metru pătrat a suprafeţei afişajului pentru reclamă sau publicitate cu sumele stabilite, astfel:

**a)** în cazul unui afişaj situat în locul în care persoana derulează o activitate economică, suma este de până la 32.42 lei;

**b)** în cazul oricărui altui panou, afişaj sau oricărei altei structuri de afişaj pentru reclamă şi publicitate, suma este de 23.30 lei.

**Impozitul pe spectacole**

**Art. 7** Impozitul pe spectacole se calculează prin aplicarea cotei de impozit la suma încasată din vânzarea biletelor de intrare şi a abonamentelor. Cota de impozit pentru impozitul pe spectacol se stabilește după cum urmează :

- 2% pentru spectacolul de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională

- 5% în cazul oricărei altei manifestări artistice, altele decât cele enumerate mai sus.

**Art. 8** Bonificațiile prevăzute la art. 462 alin. (2), art. 467 alin. (2) și art. 472 alin. (2) din Legea nr. 227/2015 privind Codul fiscal, se stabilesc după cum urmează:

- în cazul impozitului pe clădiri, aceasta este de 10%;

- în cazul impozitului pe teren, aceasta este de 10%;

- în cazul impozitului pe mijloacele de transport, aceasta este de 10%.

**Art. 9** Se acordă scutiri de la plata impozitului/taxei pe clădiri conform art. 456 alin. 1 din Legea nr. 227/2015 privind Codul fiscal, a impozitului/taxei pe teren conform art. 464 alin. 1 din Legea nr. 227/2015 privind Codul fiscal, a impozitului pe mijloacele de transport conform art. 469   
alin. 1 din Legea nr. 227/2015 privind Codul fiscal, a taxelor pentru eliberarea certificatelor, avizelor și autorizațiilor conform art. 476 din Legea nr. 227/2015 privind Codul fiscal, a taxelor pentru folosirea mijloacelor de reclamă şi publicitate și a taxei pentru afişaj în scop de reclamă şi publicitate conform art. 479 din Legea nr. 227/2015 privind Codul fiscal, a impozitul pe spectacole conform art. 482 din Legea nr. 227/2015 privind Codul fiscal.

**Art. 10** Creanțele fiscale restante, aflate în sold la data de 31 decembrie a anului, mai mici de   
40 de lei, inclusiv, se anulează conform art. 266 alin. (5) din Legea nr. 207/2015 privind codul de procedură fiscală. Plafonul se aplică totalului creanţelor fiscale datorate şi neachitate de debitori.

**Art. 11** Compartimentul contabilitate, taxe și impozite, va face, în funcție de impozitele și taxele aprobate, o estimare a veniturilor proprii pe anul 2019, capitole ce vor constitui baza funadamentării bugetului local pe anul 2019.

**Art. 12** Dispozițiile prezentei hotărâri se completează cu dispozițiile legale în vigoare.

**Art. 13** Cu ducerea la îndeplinire a prezentei hotărâri se însărcinează primarul Comunei Caţa, prin compartimentul contabilitate, impozite și taxe.

**Art. 14** (1) Secretarul Comunei Caţa va comunica prezenta hotărâre Instituţiei Prefectului – Judeţul Braşov și primarului Comunei Caţa.

(2) Aducerea la cunoștința publică se face prin grija secretarului Comunei Cața, prin afișare la sediul Primăriei Comunei Cața.

1. PREŞEDINTE DE ŞEDINŢA, SECRETAR,
2. CROITORU TUDOR CLAUDIU GUIGNARD ROXANA
3. Nr. consilieri în funcţie = 11; Nr. consilieri prezenţi = 9; Nr. voturi pentru = 9; Nr. voturi contra = 0.